تبليسي

تبليسي (انگريزي: Tbilisi؛ جارجيائي ٻولي: თბილისი)، ڪجھ ٻولين ۾ اڃا تائين ان جي، سال 1936ع کان اڳ جي نالي، طفلس (Tiflis) سان سڃاتو وڃي ٿو. تبليسي ڪيترن ئي وڏين ٻولين ۾، خاص طور تي اسپيني، فارسي، جرمن، ترڪي ۽ ٻين بولین ۾ ان جي اڳوڻي نالي طفلس (Tiflis) سان سڃاتو وڃي ٿو. سال 1936ع کان اڳ روسي ماخذ ”ٽفلس“ پڻ استعمال ڪن ٿا. تبليسي یا  طفلس (جارجين:ტფილისი) جارجيا جو گادي جو هنڌ ۽ سڀ کان وڏو شهر آهي، جيڪو ڪورا نديءَ جي ڪناري تي واقع آهي، جنهن جي آبادي لڳ ڀڳ 12 لک آهي.   تبليسي جو بنياد پنجين صدي عيسويءَ ۾ آئيبيريا خاندان (Iberia) جي واختانگ اَولَ (Vakhtang I) طرفان رکيو ويو ۽ ان وقت کان وٺي جارجيا جي مختلف بادشاهتن ۽ جمهوريتن جي راڄڌاني طور ڪم ڪري چڪو آهي.  1801ع ۽ 1917ع جي وچ ۾، پوء روسي سلطنت جو حصو، ٽفلس قفقاز جي وائسراءِ جي سيٽ هئي، جيڪا قفقاز جي اترين ۽ ڏاکڻين حصن تي حڪومت ڪندو هو.

يورپ ۽ ايشيا جي وچ ۾ سنگم تي ان جي مقام جي ڪري، ۽ منافعي واري سلڪ روڊ جي ويجهو هجڻ جي ڪري، سڄي تاريخ ۾، تبليسي مختلف عالمي طاقتن جي وچ ۾ تڪرار جو هڪ نقطو رهيو آهي. اڄ ڏينهن تائين، شهر جو مقام توانائي ۽ واپاري منصوبن لاء هڪ اهم ٽرانزٽ رستي جي حيثيت سان ان جي پوزيشن کي يقيني بڻائي ٿو. تبليسي جي تاريخ ان جي فن تعمير ۾ ظاهر ٿئي ٿي، جيڪا قرون وسطيٰ، نيوڪلاسيڪل، بيوڪس آرٽس، آرٽ نوو، اسٽالنسٽ ۽ جديد اڏاوتن جو ميلاپ آهي. تاريخي طور تي، تبليسي ڪيترن ئي ثقافتي، نسلي ۽ مذهبي پس منظر جي ماڻهن جو گهر رهيو آهي، جيتوڻيڪ ان جي آبادي گهڻو ڪري مشرقي آرٿوڊوڪس عيسائي آهي. قابل ذڪر سياحتي منزلن ۾ ڪيٿيڊرل سميبا ۽ سيوني، فريڊم اسڪوائر، رستاويلي ايونيو ۽ اگماشينبيلي ايونيو، وچين دور جي ناريڪالا قلعو، اوپرا ٿيٽر ۽ جارجيا نيشنل ميوزيم شامل آهن. تبليسي ۾ آبهوا اڪثر ڪري اونهاري ۾ °20 سينٽي گريڊ کان °32  سينٽي گريڊ  تائين ۽ سياري ۾ °1- سينٽي گريڊ کان°7 سينٽي گريڊ تائين هوندي آهي.

گیلیری

حوالا

زمرو:جارجيا
زمرو:راڄڌانيون
زمرو:يورپ ۾ راڄڌانيون
زمرو:ايشيا ۾ راڄڌانيون
زمرو:سلڪ روڊ سان گڏ آباد هنڌ